钦定古今图书集成/理学汇编/学行典/第185卷 > 康买得
## 钦定古今图书集成/理学汇编/学行典/第185卷 > 康买得

按《唐书孝友张琇传》：穆宗世，京兆人康买得年十四，
父宪责钱于云阳张莅，莅醉，拉宪危死。买得以莅趫
悍，度救不足解，则举锸击其首，三日莅死。刑部侍郎
孙革建言，“买得救父难不为暴，度不解而击，不为凶。
先王制刑，必先父子之亲。《春秋》原心定罪，《周书》诸罚
有权。买得孝性天至，宜赐矜宥。有诏减死。”